|  |  |
| --- | --- |
| **Názov predmetu****Vzdelávacia oblasť** | **Slovenský jazyk a literatúra****Jazyk a komunikácia** |
| **Časový rozsah výučby ŠkVP** | **7 hodín týždenne, 231 hodín ročne** **3 Gr ŠVP + 1Gr ŠkVP****3Č ŠVP** |
| **Ročník** | **štvrtý** |
| **Škola** | **Základná škola s materskou školou, Demandice 131** |
| **Názov ŠkVP** | **Škola je život, život je zmena** |
| **Kód a názov ŠVP** | **ŠVP pre 1. stupeň ZŠ v Slovenskej republike** |
| **Stupeň vzdelania** | **ISCED 1 - primárne vzdelanie** |
| **Vyučovací jazyk** | **Slovenský jazyk**  |

1. **Charakteristika predmetu**

Základnou funkciou vyučovania slovenského jazyka na 1. stupni základnej školy je naučiť žiakov spisovnú podobu materinského jazyka, osvojiť si správny pravopis a gramatiku a najmä rozvíjať vyjadrovacie (komunikačné) schopnosti, a to na úrovni ústnej i písomnej.

Predmet slovenský jazyk a literatúra má komplexný charakter, pretože spája jazykovú, slohovú zložku, písanie, literárnu zložku a čítanie. Jazyk slovenský ako vyučovací jazyk má primárne a nezastupiteľné miesto vo vyučovacích predmetoch, pretože vytvára predpoklady na zvládnutie ďalších vyučovacích predmetov. Slovenčina je štátnym jazykom na území SR. Ovládanie štátneho jazyka na dobrej úrovni zabezpečuje žiakom možnosť nielen dobre zvládnuť školské vzdelávanie, ale i úspešné uplatnenie sa na trhu práce.

1. **Ciele predmetu**

Cieľom jazykového vyučovania je naučiť žiakov nielen základné pojmy a poučky, ale naučiť ich myslieť v súvislostiach, komunikovať (ústne a písomne) na primeranej úrovni a naučiť ich rozumieť jazykovým prejavom z obsahovej stránky. Nezanedbateľnou je i literárna zložka jazyka. Prostredníctvom nej sa žiaci zoznamujú s literárnymi dielami a ich tvorcami a vytvárajú si k nim kladný vzťah.

Cieľom vyučovania slovenského jazyka je predovšetkým:

- poskytovať bohaté skúsenosti s významom – komunikačnou a vzdelávacou funkciou písanej reči,

- osvojiť si elementárne vedomosti v rovine lexikálnej, morfologickej, syntaktickej a štylistickej,

- osvojiť si základné pravidlá pravopisu a znalosť písma,

- získať základné poznatky o zvukovej stránke jazyka,

- osvojiť si návyky správnej výslovnosti,

- poznávať jazykové prostriedky a vedieť ich využívať v jazykovom systéme,

- prehlbovať si zručnosť jednoduchého a súvislého vyjadrovania sa,

- jazykové prostriedky vedieť vzájomne prepájať v jazykovom systéme,

- viesť žiakov k presnému mysleniu a jeho využitiu v oblasti komunikácie (ústnej aj písomnej)

3. **Požiadavky na výstup**

**Kompetencie - spôsobilosti,** ktoré je potrebné zvládnuť v procese vyučovania materinského jazyka, a ktoré sa opierajú o **kľúčové** (základné) kompetencie.

Zaraďujeme sem:

**Poznávacie a rečové kompetencie**

Percepčno-motorické zručnosti:

1. čítať písmená abecedy a arabské číslice aj v súvislosti s učivom v matematike,

2. odpísať alebo podľa diktovania napísať jednoduchý text a arabské číslice.

Pamäťové, klasifikačné a aplikačné zručnosti:

1. zapamätať si základné informácie a vedieť ich použiť v praxi,

2. v písomnom prejave aplikovať pravopisnú normu

Analytické zručnosti:

1. fonologické schopnosti – analýza zvukovej roviny jazyka na úrovni vety, slova, slabiky, identifikácie rýmu a aliterácií,

Tvorivé zručnosti:

1. porozprávať krátky príbeh (vlastný zážitok alebo vymyslený príbeh),

2. porozprávať príbeh podľa predlohy (podľa obrázkov, podľa názvu),

3. dokončiť rozprávanie alebo neukončenú rozprávku alebo iný literárny žáner,

4. zdramatizovať kratší prozaický alebo básnický text. Žiaci si rozdelia úlohy z textu a snažia sa zahrať krátky príbeh z textu. Dbáme na správny prednes, artikuláciu, gestikuláciu, pohyb.

Informačné zručnosti:

1. naučiť žiaka poznať a používať jazykové slovníky a príručky

Komunikačné zručnosti:

1. adekvátne komunikovať s prihliadnutím na komunikačnú situáciu,

2. vyjadrovať sa neverbálne a reagovať na neverbálnu komunikáciu,

3. naučiť žiaka verejne sa prezentovať a obhájiť si vlastný názor.

1. **Obsah vzdelávania zo slovenského jazyka a literatúry vo 4. ročníku ZŠ**

Rozvrhnutý na 3 hodiny gramatiky a slohu (ŠVP) + 1 hodinu gramatiky a slohu (ŠkVP), 3 hodiny čítanie a písanie (ŠVP) + 1 hodina (ŠkVP),

obsah učiva sa na jednotlivých hodinách vzájomne prelína!!!

|  |
| --- |
| **PREDMET: Slovenský jazyk** **(*čítanie a literárna výchova)***  |
| **Pojmy**  | **Obsahový štandard**  | **Výkonový štandard**  | **Komunikačné ciele**  |
| **Literatúra pre deti**  | Literárne texty sú zamerané na zvládnutie techniky čítania, na porozumenie prečítaného textu. Obsahujú témy prírodných motívov spojených s jesenným dozrievaním a s tematikou školy.  | Vie vymenovať knihy pre deti a mládež, ktoré pozná z domu alebo knižnice. Pozná niektorých významných detských autorov. Vie porozprávať krátky dej z prečítanej knihy alebo vie povedať jej obsah.  | Prostredníctvom čítania doplnkovej literatúry žiaci nadobúdajú lepšie čitateľské zručnosti. Vyjadrujú pocity zážitky z prečítanej literatúry. Nadobúdajú zručnosti vo vyhľadávaní detskej literatúry – orientácia v knižnici.  |
| **Poézia** **Próza** **Verš** **Odsek**  | Texty s tematikou rodiny, rodinné vzťahy, rodičia, starí rodičia, náhradní rodičia, adopcia. Rozdelenie literatúry na poéziu a prózu. V súvislosti s poéziou naučíme žiakov pojem verš. V súvislosti s prózou vysvetliť pojem odsek. Precvičiť pojmy na praktických literárnych ukážkach. | Žiak vie rozoznať poéziu od prózy. Vie v literárnom texte identifikovať verš. V prozaickom útvare rozozná odseky.  |
| **Ľudová slovesnosť. Pranostika** **Ľudová rozprávka** **Prirovnanie**  | Krátke ľudové útvary. Pojem pranostika – vysvetliť, zoznámiť žiakov so známymi pranostikami. Vychádzame z poznatkov zo života, z prírody, prírodných úkazov a javov. Naučiť žiakov pojem prirovnanie, vedieť v literárnych útvaroch nájsť príklady na prirovnanie.  | Žiak vie, čo je ľudová slovesnosť a ktoré literárne útvary obsahuje. Pozná pranostiku. Svojimi slovami ju vie charakterizovať. Vie vyhľadať pranostiku a niektoré najznámejšie si aj zapamätá a vie ich povedať. Ovláda pojem ľudová rozprávka, vie ju rozlíšiť od autorskej rozprávky. V texte vie vyhľadať prirovnanie,  | Rozširovanie slovnej zásoby o nové slová, výrazy z ľudovej slovesnosti - slová v súčasnosti už nepoužívané (archaizmy, zastaralé slová  |
| **Autorská rozprávka** **Hlavná postava** **Vedľajšia postava**  | Autorská rozprávka – zoznámiť žiakov s ďalším druhom rozprávky. Vysvetliť pojem. Žiaci čítajú rozprávky nielen v učebnici, ale vyhľadávajú ich aj v časopisoch, v knižnici, doma. Všímajú si členenie rozprávky ako literárneho útvaru. Naučiť ich mená svetových rozprávkarov vedieť niekoľko názvov rozprávok.  | Žiak pozná pojem autorská rozprávka. Pozná rozdiel medzi ľudovou a autorskou rozprávkou. Vie prakticky nájsť príklady autorskej rozprávky. Pozná členenie textu rozprávky a vie pomenovať jej výchovný cieľ. Pozná hlavnú a vedľajšie postavy rozprávky.  | Žiaci vedia rozprávku správne prečítať po technickej stránke, pokúsia sa ju zdramatizovať, prípadne urobiť krátke divadelné predstavenie. Využívajú verbálnu i neverbálnu komunikáciu.  |
| **Príslovie** **Porekadlo**  | Rozšírenie vedomosti o nové literárne útvary ľudovej slovesnosti – príslovie, porekadlo. Vedieť, že porekadlo obsahuje na konci poučenie, vedieť ho vhodne výchovne využiť.  | Žiak ovláda pojem príslovie a porekadlo. Vie vyhľadať príslovia a porekadlá v čítanke. Vie povedať výchovný cieľ príslovia. Žiak spoznáva frazémy v krátkych literárnych útvaroch, následne ich vie použiť v praxi.  | Šikovnejší žiaci môžu priniesť krátke útvary ľudovej slovesnosti aj z domu, prípadne z knižnice.  |
| **Povesť** **Hlavná myšlienka**  | Naučiť žiakov pojem povesť. Oboznámiť ich s viacerými druhmi povesti. V tomto ročníku je potrebné dbať na vhodný výber. Povesti by mali byť jednoduchšie na pochopenie hlavnej myšlienky a nemali by obsahovať prvky naturalizmu.  | Žiak ovláda pojem povesť. Vie, že existuje viac druhov povesti. Vie v povesti určiť hlavnú myšlienku. Po vypočutí textu vie sformulovať vlastnú reakciu na text. Vie vytvoriť krátke otázky k textu. Žiak sa pokúsi napísať krátky príbeh (povesť) sám.  | Výchovné využitie povesti |

|  |
| --- |
| **PREDMET: Slovenský jazyk** (Jazyková zložka)  |
| **Pojmy**  | **Obsahový štandard**  | **Výkonový štandard**  | **Kompetenčné ciele**  |
| **Vybrané slová** **Delenie hlások** **Ohybné slovné druhy**  | Vybrané slová, písanie y, ý, v ďalších vybraných slovách a odvodených slovách. Delenie hlások, ohybné slovné druhy – podstatné mená, prídavné mená, zámená, číslovky, slovesá, základné pojmy, definícia, identifikácia v cvičeniach, určovanie kategórií.  | Žiak si utvrdzuje pravopisné návyky v už prebratých vybraných slovách a nacvičuje nové vybrané a odvodené slová. Vie ich samostatne používať v cvičeniach, texte, v diktátoch a kontrolných cvičeniach.  | Učivo gramatiky prepojiť s učivom slohovým. Využívať slohové témy (opis, inzerát, rozprávanie).  |
| **Pojem predpona** **Delenie predponových slov** **Slabičné a neslabičné predpony**  | Tvorenie slov. Odvodenie slov pomocou predpôn. Pravopis a výslovnosť predponových odvodenín. Slabičné a neslabičné predpony.  | Žiak vie rozdeliť slová na predponu a slovotvorný základ. Vie tvoriť nové slová prostredníctvom rôznych predpôn. Vie identifikovať slabičné a neslabičné predpony. Pozná význam nových slov a vie ich používať vo vetách, v textoch.  | Naučiť žiakov učivo o predponách, explicitne ho používať v slohových útvaroch. Rozširovanie slovnej zásoby.  |
| **Pravopis slov s i/í, y/ý po obojakej spoluhláske**  | Pravopis ďalších vybraných slov. Príbuzné slová. Poznať ich význam. Geografické názvy s **i, í** a **y**, **ý** po obojakej spoluhláske.  | Získať pravopisné návyky v písaní ďalších vybraných slov a významovo príbuzných slov. Rozšíriť pravopisné zručnosti v písaní geografických názvov.  | Využitie pravopisu vybraných slov pri tvorbe umeleckého a vecného textu, v rôznych komunikačných situáciách.  |
| **Delenie hlások** **Znelé a neznelé hlásky** **Spodobovanie na konci slova, uprostred slova ,** **na hranici slov**  | Spodobovanie spoluhlások. Pravopis a správna výslovnosť spoluhlások na konci slov, na morfematickom švíku, hranici slov. Rozdelenie hlások na znelé a neznelé. Identifikácia spodobovania. Vysvetliť pravidlo písania spoluhlásky *f.*  | Žiak vie vymenovať znelé a neznelé spoluhlásky. Ovláda ich správnu výslovnosť na konci, v strede slov a na hranici dvoch slov. Vie, že pravidlo o spodobovaní platí len pre výslovnosť. V pravopise sa spoluhlásky zapisujú bez spodobenia. Pravidlo o spodobovaní žiak ovláda nielen teoreticky, ale dokáže ho používať najmä prakticky.  | Praktické využitie v textoch (slohových alebo čítankových). Písanie diktátu a pravopisných cvičení. V tomto učive využívame najmä kognitívne kompetencie.  |
| **Priama reč** **Uvádzacia veta** **Bodkočiarka** **Úvodzovky**  | Definícia priamej reči. Úvodzovky v priamej reči. Písanie uvádzacej vety (pred, v strede alebo na konci priamej reči). Interpunkcia v priamej reči (bodkočiarka, čiarka, otáznik, výkričník).  | Žiak vie identifikovať priamu reč v texte. Vie rozlíšiť uvádzaciu vetu od priamej reči. Vie prakticky používať priamu reč v písomnom prejave. Správne používa interpunkčné znamienka v priamej reči. Rozozná priamu reč v hovorenom slove.  | Žiaci vedia pohotovo využívať učivo o priamej reči v rôznych komunikačných situáciách. Napr. v slohu - v rozhovore na danú tému alebo v interview.  |
| **Slovné druhy:** **Podstatné mená** **Prídavné mená** **Zámená** **Číslovky** **Slovesá** **Rozšírenie učiva o základných slovných druhoch.** **Podstatné mená, funkcia podstatných mien.** **Gramatické kategórie rod, číslo a pád podstatných mien.** **Zhoda podstatného a prídavného mena v rode, čísle a páde.** **Funkcia zámen.** **Druhy zámen.****Číslovky – základné a radové****Slovesá – gramatické kategórie** | Rozšírenie poznatkov o ohybných slovných druhoch. Gramatické kategórie rod, číslo a pád podstatných mien. Triediť a zoskupovať podstatné mená podľa rodu a zakončenia (podľa pádovej prípony a spoluhlásky pred ňou) ako prípravu na vyvodenie systému vzorov vo vyšších ročníkoch. Určiť rod, číslo a pád prídavných mien na základe zhody s podstatným menom Zámená – funkcia zámen vo vete. Druhy zámen: osobné a privlastňovacie. Číslovky, definícia, delenie čísloviek na základné a radové. Pravopis čísloviek v obore do 100. Slovesá – zopakovať definíciu slovies. Gramatické kategórie: osoba, číslo, čas slovies. Neurčitok. Časovanie slovies.  | Vie rozlíšiť všeobecné a vlastné podstatné mená. Vie uplatniť správny pravopis vo vlastných podstatných menách. Žiak ovláda jednotlivé pády (otázky aj ich latinské názvy). Podľa nich vie vyskloňovať podstatné mená. Ovláda tvary podstatného mien a vie ich používať v texte. Vie určovať gramatické kategórie rod, číslo a pád podstatných mien. Rozozná zámená v texte. Vie, že nahrádzajú podstatné a prídavné mená. Vie určiť základné druhy zámen. Žiak vie nielen vyhľadať slovesá v texte a pozná ich funkciu, ale naučí sa aj gramatické kategórie slovies (osoba, číslo a čas).Vie vyčasovať slovesá. Vie určiť u slovies neurčitok. | Poznatky o slovných druhoch aplikovať pri tvorbe textov, v jazykových alebo v slohových cvičeniach. Precvičovať kompetencie: motorické, pamäťové, analytické, aplikačné, informačné.  |
| **Neohybné slovné druhy** **Funkcia neohybných slovných druhov vo vete.** **Príslovky** **Predložky** **Spojky** **Častice** **Citoslovcia**  | Neohybné slovné druhy. Triedenie neohybných slovných druhov. Ich funkcia a následne identifikácia v texte. Príslovky, predložky a spojky – slovné druhy, s ktorými sa žiaci stretli už v minulých ročníkoch. Učivo vyvodíme z cvičenia a textov. Naučíme žiakov pravopis predložiek a ich správnu výslovnosť. Vyvodíme ich z prvotných predložiek s priestorovým významom n*a,do,v,s/so,z/zo* Pravopis a výslovnosť predložiek *s/so, z/zo,* pravopis a výslovnosť predložiek *s/so, k/ku* v spojení s osobnými zámenami.  | Žiak vie triediť slovné druhy na ohybné a neohybné. Pozná funkciu neohybných slovných druhov a následne ich vie vymenovať. Vie ich identifikovať v cvičeniach, v texte. Žiak ovláda výslovnosť a pravopis predložiek. Vie používať spojky. Pozná spojky, ktoré sa vyskytujú v textoch najčastejšie. Vie ich prakticky používať vo vete. Menej známe neohybné slovné druhy – častice a citoslovcia vie identifikovať v texte. Pozná ich funkciu. Vie vymenovať aspoň niektoré a vie ich použiť v hovorenom aj písomnom prejave.  | Pri neohybných slovných druhoch platia podobné komunikačné ciele ako pri ohybných slovných druhoch.  |

|  |
| --- |
| **PREDMET: Slovenský jazyk** **(sloh)** |
| **Pojmy**  | **Obsahový štandard**  | **Výkonový štandard**  | **Komunikačné činnosti**  |
| **Umelecký a vecný text** **Kľúčové slová**  | Poukázať na základné rozdiely medzi umeleckým a vecným textom. Najviac používané kľúčové slová v umeleckom a vecnom texte. Ich vyhľadávanie v texte. Reprodukcia podľa osnovy.  | Žiak po prezentácii jednotlivých druhov textu vie každý pomenovať správnym pojmom. Pozná kľúčové slová a následne ich vie použiť v umeleckom alebo vo vecnom texte. Spätne ich vie v texte vyhľadať. Vie k textu vytvoriť osnovu. Ovláda pojem reprodukcia a vie ju prakticky zrealizovať. Žiak vie postrehnúť vecné chyby v počúvanom texte a vie ich opraviť.  | Na motiváciu používať umelecké texty s CD nahrávkami alebo iné mediálne zdroje. Prezentovať oba druhy textov. V komunikačných prejavoch žiakov dbať na umelecký prednes. Zachytiť kľúčové údaje z písomného textu (formou poznámok). Podporovať tvorivosť na primeranej úrovni. Možno využiť tvorivé písanie.  |
| **Diskusia** **Názor**  | Pojem diskusia a názor. Diskutovať so žiakmi na rôzne témy (najlepšie také, ktoré sú z blízkeho okolia žiaka, zamerané na bežný život). Učiteľ môže umelo vytvoriť konfliktnú situáciu a následne vyzvať žiakov na prejavenie vlastného názoru k danej situácii. Situácia môže byť reálna alebo vymyslená.  | Žiak vie diskutovať na určitú tému vybratú učiteľom/žiakom. Ovláda pojem diskusia. Dôraz kladie najmä na riešenie konfliktnej situácie. Žiak vie vyriešiť primeranú konfliktnú situáciu. Pozná niektoré stratégie riešenia konfliktu. Vie sa napr. „pohádať“ so spolužiakom o nejakom probléme (primeraným spôsobom a primeranými jazykovými prostriedkami).  | V ústnom prejave využívať verbálne i neverbálne prostriedky. V komunikačných situáciách používať niektoré stratégie na riešenie konfliktu. Napr. naučiť žiakov „hádať sa“ .  |
| **Opis osoby, ústne, písomne**  | Opis - neučíme definíciu slohového útvaru. Žiaci sa s opisom ako slohovým útvarom stretli už v 3. ročníku. Vychádzame z vedomostí, ktoré o opise žiaci majú. Zamerať sa na opis osoby, ústne aj písomne . Všímať si charakteristické črty a vlastnosti osoby. | Žiak vie charakterizovať opis osoby. Vie ústne opísať vonkajšie črty osoby napr. spolužiaka, rodiča, súrodenca, kamaráta. Pozná základné charakterové vlastnosti, povahové črty opisovanej osoby. Veľmi stručne vie danú osobu opísať aj písomne.  | V písomnom prejave využívať metódy tvorivého písania.  |
| **Cielený rozhovor -Interview**  | Oboznámiť žiakov s cieleným rozhovorom – interview. Ide o nový pojem, s ktorým sa niektorí žiaci ešte nestretli. Tvorba otázok a odpovedí. Cvičenie vzájomnej komunikácie.  | Žiak pozná definíciu cieleného rozhovoru. Pozná jeho cudzí názov – interview. Vie skoncipovať jednoduché otázky a odpovede. Napr. so spolužiakom zrealizuje krátke interview o aktuálnej udalosti.  | Využívať kreativitu žiakov. Pripraviť otázky na interview s nejakou známou osobnosťou napr. spisovateľom pre deti a mládež alebo známym športovcom, lekárom a pod.  |
|  **Reprodukcia rozprávania, časová postupnosť**  | Naučiť žiakov pojem reprodukcia textu. Naučiť žiakov reprodukovať nejakú udalosť zo svojho života, alebo života iných ľudí napr. príbuzných, kamarátov a pod. Naučiť žiakov reprodukovať rozprávanie. Dodržať časovú postupnosť deja.  | Žiak ovláda pojem reprodukcia rozprávania. Vie ju konkrétne zrealizovať v ústnom podaní. Dodržiava časovú postupnosť- veci, ktoré sa udiali na začiatku, stručný popis udalosti, ukončenie – záver.  |
| **Koncept**  | Náčrt alebo koncept. Definícia. Vysvetliť na príklade. Realizácia konceptu v praxi.  | Žiak ovláda definíciu konceptu/náčrtu. Vie vytvoriť náčrt slohového útvaru.  |
| **Plagát**  | Pojem *plagát.* Všimnúť si udalosť spoločenského alebo kultúrneho diania, ktorá sa má stať v najbližšom čase. Vytvoriť o nej plagát. Sústrediť sa na text. Všimnúť si prvky, ktoré musí plagát obsahovať. Pokús o vytvorenie plagátu v skupine spolužiakov.  | Žiak vie zadefinovať pojem plagát. Vie na aké účely sa používa. Vie vytvoriť jednoduchý plagát k nejakej aktuálnej udalosti. Žiak realizuje plagát najprv v skupine, potom sám.  | Využiť medzipredmetové vzťahy iných predmetov: napr. IKT, výtvarná výchova, mediálna výchova. Využiť kreativitu žiakov.  |

|  |
| --- |
| **PREDMET: Slovenský jazyk** **(*čítanie a literárna výchova)***  |
| **Pojmy**  | **Obsahový štandard**  | **Výkonový štandard**  | **Komunikačné ciele**  |
| **Umelecká literatúra** **Divadelná hra**  | Oboznámiť žiakov s pojmom umelecká literatúra. Spojiť ho s už prebratými pojmami v 3. ročníku ZŠ: poézia a próza a doplniť o pojem dráma. Učivo zdokumentovať na konkrétnych ukážkach slovenskej aj zahraničnej detskej umeleckej literatúry. Poukázať na rozdiely medzi umeleckou a vecnou (neumeleckou) literatúrou, žiakov tento pojem neučíme. Pojem divadelná hra**.** Dramatické umenie – dráma je ďalším literárnym druhom. Realizuje sa v divadle. Dramatickým žánrom určeným najmä detskému príjemcovi je bábková hra, bábkové divadlo (*maňuškové, marionetové, javajkové).* Pojmy bábkového divadla neučíme, iba zopakujeme(opakovanie z 3. ročníka ZŠ). Žiakov oboznámime s najznámejšími autormi divadelných hier a ich dielami pre deti a mládež.. Uviesť príklad divadelnej hry. Naučiť žiakov interpretovať divadelnú hru – dôraz kladieme na dramatizáciu. Dramatizáciu realizovať v triede, zahrať si divadelné predstavenie. Viesť žiakov k tomu, aby si vedeli vytvoriť sami divadelnú hru s jednoduchým námetom a pokúsili sa ju aj zahrať. | Vedieť pojem umelecká literatúra. Vedieť ho odlíšiť od vecnej literatúry. Žiak vie, že k umeleckej literatúre patrí poézia, próza a dráma. Pojem dráma žiak nemusí ovládať. Neskôr ho rozvinieme pri pojme divadelná hra. Žiak vie recitovať jednu - dve básne z tvorby najznámejších slovenských alebo zahraničných básnikov. Dokáže predniesť kratšie prozaické dielo. Dôraz sa kladie na recitáciu, výrazové prostriedky v prednese. Žiak ovláda pojem divadelná hra. Vie svojimi slovami opísať, čo je divadelná hra, vie to povedať na základe osobnej skúsenosti. Môže povedať názvy divadelných hier, ktoré pozná. Pozná významných slovenských alebo zahraničných autorov divadelných hier. Vie divadelnú hru interpretovať v kolektíve žiakov. Talentovaní žiaci môžu vytvoriť samy kratšiu divadelnú hru so života detí. Vedia ju spoločne zahrať.  | Prostredníctvom čítania doplnkovej literatúry žiaci nadobúdajú lepšie čitateľské zručnosti. V prozaických dielach upevňovať čitateľské kompetencie zamerané najmä na čítanie s porozumením. Vyjadriť pocity, zážitky z prečítanej literatúry. Nadobudnúť zručnosti vo vyhľadávaní detskej literatúry – orientácia v knižnici. Talentovaní žiaci sa zúčastnia rôznych literárnych súťaží. Učiteľ pred tým môže zorganizovať súťaž (triedne kolo). Škola alebo trieda sa môže zúčastniť detského divadelného predstavenia. Výchovne využiť správanie žiakov v divadle. Využiť medzipredmetové vzťahy s výtvarnou výchovou, pracovným vyučovaním, zostrojiť si kostýmy k divadelnej hre. Zručnosti využiť pri prezentácii v rámci školskej slávnosti. Využiť kreativitu žiakov.  |
| **Rozhlas** **Televízia** **Film - kino**  | Základné druhy médií. Zavedenie pojmov: rozhlas, televízia a film **-** kino. Vyzdvihnúť ich funkciu pre spoločnosť aj pre jednotlivca. Znaky, ktorými sa navzájom odlišujú. Pojmy nie sú pre žiaka úplne neznáme. Využiť poznatky z bežného života dieťaťa. Pojmy vyvodiť z reálneho prostredia žiaka. Ich využitie v každodennom živote. Výchovné využitie - vhodnosť a nevhodnosť programov pre deti a mládež. Ich vplyv na duševné zdravie dieťaťa. Niektoré programy (sfilmované príbehy, rozprávky alebo iné dramatické diela) vychádzajú prevažne z umeleckej literatúry, ktorú žiaci poznajú z čítania. Učivo je vhodné prepojiť aj s učivom o divadelnej hre, ktorá sa inscenuje nielen v divadle, ale i v televízii, rozhlase a filme.  | Žiak pozná pojem rozhlas, televízia, film (média). Vie ich pomenovať a vie ich navzájom od seba odlíšiť. Pozná charakteristické znaky rozhlasu, televízie a filmu. Vie kde sídlia, pozná budovu slovenského rozhlasu, slovenskej televízie (prípadne iných televízií) a filmu (kiná). Film v minulosti a dnes. Vie, že sa film v minulosti premietal v kinách. V súčasnosti na premietanie filmu slúži aj televízia, prípadne prehrávače DVD, videorekordéry. Žiak pozná niektoré literárne diela, rozprávky alebo iné literárne žánre, ktoré boli sfilmované. Žiak sa vie primerane správať v kine.  | Výchovné využitie vhodnosti televíznych a filmových predstavení. Ak má učiteľ možnosť urobí exkurziu do budovy SR,STV.  |
| **Dialóg**  | Dialóg je súvislý rozhovor dvoch alebo viacerých osôb, ktoré sú v priamom a vzájomnom kontakte. Dialóg chápeme najmä v súvislosti s literárnym alebo dramatickým dielom. V súvislosti s dialógom sa vyskytuje prítomnosť pohybových prvkov, ktorými sa jazykový prejav dopĺňa, dokresľuje, obmieňa alebo celkom supluje. Napr. namiesto jazykových prostriedkov sa používajú prostriedky mimojazykové napr. gestikulácia, mimika. | Žiak vie pojem dialóg. Vie kedy vzniká a koľko osôb sa na ňom zúčastňuje. Vie ho identifikovať v texte a dokáže ho aj prakticky zrealizovať. Pri dialógu vie využívať gestikuláciu, mimiku.  | Pri realizácii dialógu v rámci tvorivosti povzbudzujeme žiakov, aby sami dokázali skoncipovať dialóg, prípadne ho vedeli aj prakticky predniesť. Využívame kompetencie tvorivosti a ústnu prezentáciu. |
| **Kapitola** **Strofa** **Rým**  | Členenie textu na menšie jednotky. Kapitola – pojem, charakteristické členenie najmä v knižkách. Ide o architektonickú jednotku, menšiu než diel (zväzok). Strofa je skupina veršov oddelená od ďalšej strofy. Rým zvuková zhoda slabík na konci veršov.  | Žiak ovláda pojmy z učebnice v súvislosti z textom. Vie v básni identifikovať rým, ovláda nielen pojem, ale aj definíciu. To isté platí aj o strofe a kapitole. Žiak vie prakticky rozlišovať v textoch strofy a kapitoly. Ide o pragmatickú stránku výučby. V učive o rýme podľa zakončenia rozozná 3 druhy rýmov: združený aabb, abab, abba. Vie ich prakticky v básní vyhľadať.  | Pri výučbe a klasifikácii pojmov využívať analytické zručnosti. Realizovať analýzu textu, vyhľadať kapitoly, strofy a rýmy.  |
| **Bájka**  | Pojem: bájka**.** Ide o vymyslený príbeh s výchovným zameraním, v ktorom vystupujú zvieratá alebo neživé predmety, ktoré konajú a hovoria ako ľudské bytosti. Z bájky vždy vyplýva ponaučenie. Najznámejším bájkarom a zakladateľom bájky bol Ezop. V našej literatúre J. Záborský.  | Žiak ovláda pojem *bájka.* Pozná text, ktorý je bájkou a vie ho odlíšiť od iných textov umeleckej literatúry. Po prečítaní bájky vie povedať ponaučenie, ktoré obsahuje. Pozná meno Ezopa ako najznámejšieho autora bájok a tiež pozná meno J. Záborského – nášho významného bájkara.  | Žiaci pracujú s textami bájok nielen v súvislosti s ich čítaním a interpretáciou, ale snažia sa napríklad aj o ich vyjadrenie prostredníctvom výtvarného prejavu. Využiť medzipredmetové vzťahy výtvarnej výchovy a IKT.  |

|  |  |  |  |
| --- | --- | --- | --- |
| **Komiks**  | Naučiť žiakov pojem komiks. Je to sekvenčne usporiadaná postupnosť obrázkov alebo graficky spracovaný (kreslený) príbeh. Má svoj dej a na čitateľa pôsobí esteticky. Text môže byť umiestnený alebo v bublinách uprostred textu alebo na okrajovej časti obrázka. Obrázky sú často doplnené zvukomalebnými výrazmi.  | Žiak ovláda pojem komiks. Vie ho odlíšiť od iného druhu detskej literatúry. Vie prečítať dej komiksu. Pozná postupnosť deja. Vie, ktoré obrázky sú pred nejakou udalosťou, a ktoré nasledujú za ňou. Vie usporiadať obrázky podľa sledu deja. Vie sám alebo za pomoci spolužiakov nakresliť krátky komiks a napísať k nemu text.  | Využiť medzipredmetové vzťahy s výtvarnou výchovou, IKT. Komiks môžu žiaci vytvárať aj na hodinách IKT, na počítači. Je potrebné pozornosť zamerať najmä na dejovú a literárnu stránku komiksu, najmä na postupnosť deja (udalosti) vyjadrenej v komikse. Využiť tvorivé písanie.  |

1. **Metódy a formy práce, prierezové témy**

Voľba vyučovacích metód, foriem, techník je v kompetencii učiteľa, hlavným kritériom ich výberu by mala byť miera efektivity plnenia vyučovacieho cieľa, pričom je žiaduce vhodne využívať alternatívne, aktivizujúce a progresívne formy a metódy vyučovania. Vybrané metódy, formy majú byť veku primerané a majú a podporovať motiváciu, záujem a tvorivé činnosti žiakov. Odporúčam používať:

* metódy získavania štylistických vedomostí (poznávanie sprostredkované učiteľom, pozorovanie ukážkových jazykových prejavov a ich analýza, posudzovanie textov z bežnej komunikačnej praxe)
* metódy nácvičné – slohové cvičenia nižšieho typu (odpisovanie, napodobňovanie, imitovanie, mechanická reprodukcia, práca s otázkami, práca s básnickým textom, spojenie výtvarného prejavu s rozprávaním, práca s ilustráciami a obrázkami) a slohové cvičenia vyššieho typu (štylizačné, textové).

 Na základe interakcie medzi účastníkmi edukačného procesu metódy:

* 1. dvojpólovej interakcie žiak – obsah (tiché čítanie s porozumením, samostatné riešené jazykové cvičenia, samostatné zhotovovanie projektov, produkčné textové cvičenia)
	2. trojpólovej interakcie žiak – spolužiaci – obsah (partnerské vyučovanie, práca v skupinách, kooperatívne vyučovanie)
	3. štvorpólovej interakcie učiteľ – žiak – spolužiaci – obsah (rozhovor, vysvetľovanie, rozprávanie, názorno-demonštračné a manipulačné metódy, beseda, debata, diskusia, dramatizácia, tvorivá dramatika, metódy rozvíjania kritického myslenia, zhotovovanie projektov, didaktické hry, metódy využívania IKT

Na základe cieľovej zameranosti metódy:

* 1. utvárania jazykovej kompetencie žiaka (riadený induktívny rozhovor, pozorovanie, kognitívne jazykové cvičenia, aplikatívne jazykové cvičenia, riadený deduktívny rozhovor, štylizačné cvičenia, cinquain, pojmová mapa
	2. rozvíjania komunikačných zručností žiaka (cvičenia na rozvíjanie fonematického sluchu, štruktúrované počúvanie, zvukové hádanky, štruktúrované čítanie, cloze test, výzvovo-otázkové podnety, imitácia hovorená alebo písaná, pantomíma, reprodukcia textu, dramatizácia textu, rôzne dychové, hlasové a artikulačné cvičenia, cvičenia na funkčné používanie poprijazykových prostriedkov, výrazné čítanie, dialogizované čítanie, invenčné a selekčné cvičenia (štylizačné, brainstorming, zhlukovanie, tvorivá vizualizácia), nácvik konverzačných rituálov, rolový dialóg, rečnícke cvičenia, rôzne námetové hry, situačné a inscenačné metódy, kompozičné cvičenia, kompozično-štylizačné cvičenia, tvorivé písanie, metódy úpravy a opravy textov, metódy publikácie žiackych produktov (autorská stolička, nástenky, autorské knihy)
	3. formovania komunikačných a osobnostných postojov a hodnôt (komparačné cvičenia, skupinová diskusia, kooperatívne aktivity, voľné písania, tvorivé písanie
	4. diagnostikovania komunikačnej kompetencie žiaka ( kontrolné jazykové cvičenia, hodnotiaci komplex výzvovo-otázkových podnetov, diagnostické využitie pojmovej mapy, kontrolné testy, participačné pozorovanie, hodnotenie súvislých hovorených a písaných produktov žiaka, portfólio zavedené už od 1. ročníka

Na základe obsahu:

* jazykové cvičenia (výslovnostné, pravopisné, lexikálne, morfologické, syntaktické, kombinované)
* a slohové cvičenia.

Na hodinách slovenského jazyka a literatury v 4. ročníku **každá téma**, či už gramatického, slohového alebo literárneho **učiva** poskytuje vyučujúcemu široké možnosti využitia **prierezových tém** od Osobnostného a sociálneho rastu, Ochrany života a zdravia, dopravnej výchovy, Environmentálnej výchovy, Tvorby projektov a prezentácie projektov, Multikultúrnej výchovy, Regionálnej výchovy až po Mediálnu výchovu.

**6. Učebné zdroje**

Učebné zdroje sú zdrojom informácií pre žiakov:

### Slovenský jazyk pre 4. ročník základných škôl, učebnica, Autor: **Z. Hirschnerová** – **R. Adame, Aitec, 2011**

Čítanka pre 4. ročník základných škôl, Hirschnerová, Ondráš, Filagová, Vydavateľstvo Príroda, s. r. o, Bratislava 2011

Príručka slovenského pravopisu pre školy a prax a iná odborná literatúra, slovníky, detské časopisy.

**7. Hodnotenie predmetu:**

Predmet SJL v tomto ročníku bude klasifikovaný piatimi stupňami 1, 2, 3, 4 a 5 (presné kritériá podľa Metodického pokynu číslo 22/2011 na hodnotenie žiakov základných škôl s účinnosťou 1. máj 2011.

*Priebežné hodnotenie osvojených jazykových vedomostí a zručností:*

**Kontrolné diktáty**

|  |  |
| --- | --- |
| 1. vybrané slová b, m, p2. vybrané slová r, s, v, z3. spodobovanie4. vlastné podstatné mená 5. prídavné mená6. slovesá7. zhrnutie učiva*40- 50 plnovýznamových slov* | 0 – 2 1 3 – 4 25 – 7 38 – 10 411- viac 5 |

**Klasifikovanie chýb v diktáte:**

1. Všetky chyby majú rovnakú hodnotu, t.j. nerozlišujú sa tzv. malé a veľké chyby.

2. Za jednu chybu sa pokladá tá istá chyba, v tom istom tvare slova, aj keď sa daný tvar slova vyskytuje v diktáte viackrát (ryba, rybka).

3. Chyba rovnaného významu v rôznych slovách sa počíta ako chyba v ďalšom slove (napr. chlapmy, murármy).

4. Z didaktického hľadiska sa za chybu pokladá taká chyba, ktorá bola urobená v pravopisnom jave, ktorého výcvik je už skončený. T.j. klasifikovať môžeme iba to, čo bolo žiakom dostatočne vysvetlené, nimi precvičené a upevnené.

5. Za chybu sa teda počíta:

- priestupok voči pravidlám pravopisu v každej novej situácii (vždy za novú chybu),

- nesprávne rozdelené slovo na konci riadka,

- nečitateľné písmeno, slovo,

- vynechané, navyše napísané písmeno, slovo,

- nenapísané interpunkčné znamienko za vetou,

- nenapísané alebo nesprávne napísané diakritické znamienko vo vete.

6. Za chybu sa nesmie počítať, ak žiak na konci riadka nechá neslabičnú predložku alebo spojku.

7. Známka za zlú úpravu sa nesmie zarátať do známky z diktátu, úpravu je vhodné hodnotiť slovne (píš úhľadnejšie, dodržuj tvar písma, pochvalné výrazy).

**Technika diktovania:**

1. Pred diktátom žiakov vhodne motivujeme.

2. Učiteľ prečíta jasne a výrazne celý diktát.

3. Nepreberané pravopisné javy žiakom pri diktovaní povie.

4. Diktuje po vetách. Dlhšie vety diktuje po úsekoch. Rýchlosť diktovania závisí od vyspelosti žiakov.

5. V nižších ročníkoch učiteľ vetu po napísaní znovu prečíta a žiaci kontrolujú, či nevynechali niektoré slovo, ktoré si hneď doplnia.

6. Po ukončení učiteľ prečíta celý diktát ešte raz, a to takým tempom, aby si žiaci stihli skontrolovať svoje zápisy.

7. Po prečítaní im učiteľ nechá 2-3 minúty na individuálnu opravu získaných chýb.

**Oprava diktátov:**

**1. Nácvičné diktáty** sa opravujú najčastejšie hneď po ich napísaní podľa vzoru na tabuli (možnosť aj výmeny písaniek). Po kontrole nasleduje analýza chýb a ich oprava. Nie sú hodnotené známkou a sú písané v aktuálnej písanke žiaka.

**2. Kontrolný diktát** opravuje zásadne učiteľ a hodnotí ho spravidla známkou a vyhodnocuje ho. V nižšom ročníku vyznačí žiakom každú chybu názorne. Od 3. ročníka postupne uplatňuje aktivizujúcu opravu. Pomocou korektorských značiek označí slovo, slabiku, hlásku, v ktorom je chyba, aby žiak rozmýšľal aby neopravoval len mechanicky.

Pri oprave má učiteľ používať jednotné korektorské značky, ktoré si na začiatku roka po ich názornom vysvetlení vpíšu žiaci na prvú stranu písanky vyhradenej na kontrolné diktáty. Kontrolné diktáty sa archivujú do konca nasledujúceho školského roka.

* **Pravopisné cvičenia** a**päťminútovky:**
* slúžia ako spätná väzba tak pre učiteľa ako i pre žiaka o nadobudnutých vedomostiach,
* sú hodnotené známkou podľa percentuálnej úspešnosti,
* sú písané do aktuálnej písanky žiaka, čím plnia informatívnu funkciu aj pre rodičov.
* **Aktivita na hodine:** priebežné hodnotenie záujmu žiaka na vyučovacích hodinách - získanie známky za vyvinutú aktivitu.
* **Čítanie – hodnotené známkou a berie sa do úvahy:**
* plynulosť čítania
* správnosť prečítaného slova
* dodržiavanie interpunkčných znamienok
* intonácia viet, čítanie s prednesom

*Hodnotenie pri čítaní je nasledovné:*

0 – 2 akékoľvek chyby 1

3 - 4 2

5 – 7 3

8 – 10 4

11 a viac 5

* R**eprodukcia textu –** hodnotenie známkou
* **Kontrolné práce**
* kontrolné práce patria k formám písomnej kontroly získaných vedomostí a zručností,
* vhodnosť zadaní kontrolných prác je prejednaná na zasadnutiach MZ,
* nasledujú až po dôkladnom precvičení a upevnení učiva a overujú základné učivo z prebraných tematických celkov,
* čas venovaný kontrolnej práci určí vyučujúci podľa jej rozsahu, najviac 40 minút, úvodných 5 minút venuje stručnému vysvetleniu jednotlivých úloh, úlohy musia byť formulované jasne a konkrétne,
* pri klasifikácii kontrolných prác sa dodržiava bodová stupnicu a následné percentuálne vypočítanie úspešnosti a známky,
* kontrolné práce sú predpísané vedením školy a ich výsledky sa vyhodnocujú a porovnávajú formou **vypracovaných javových analýz**, ktoré sú súčasťou hodnotiacej správy školy za príslušný školský rok,
* výsledky kontrolných prác sú v súlade so vzdelávacími štandardami a ich úspešnosť, prípadne nedostatky sú vyhodnotené na zasadnutiach MZ.

|  |  |  |
| --- | --- | --- |
| 4. | novemberjanuár apríljún | **Štvrťročná kontrolná práca****Polročná kontrolná práca****Trištvrteročná kontrolná práca****Výstupná kontrolná práca** |

Pri hodnotení postupujeme podľa nasledovných kritérií:

|  |  |  |
| --- | --- | --- |
| Výborný | 1 | 100% - 90% |
| Chválitebný | 2 | 89% - 75% |
| Dobrý | 3 | 74% - 50% |
| Dostatočný | 4 | 49% - 25% |
| nedostatočný | 5 | 24% - 0% |

* **Hodnotenie slohových prác:**

*V primárnom vzdelávaní nie sú predpísané písomné slohové práce.*

Dôraz sa kladie na súvislý jazykový prejav: vety majú mať zmysel**,**  žiak má hovoriť plynule, neopakovať stále tie isté slová, výber jazykových prostriedkov, usporiadanie prejavu podľa bodov osnovy, zvládnutie predpísaných slohových druhov a rozčleniť jazykový materiál na úvod, jadro a záver, sledujeme časovú postupnosť a usporiadanie deja.

**Slovné hodnotenie** musí spĺňať motivačnú funkciu (vyzdvihnutie pozitív) a pri prejavoch spĺňajúcich základné požiadavky môže byť aj hodnotenie motivačnou známkou.